Lacuna/Laguna/Llaguna deriva de lo latín LACUNA. La variant lacuna ye propia de l'aragonés central, la variant laguna ye propia de l'aragonés occidental, meridional y estió la que se feba servir mes en textos medieval, trobando-se en romanz navarro, aragonés de la Val de l'Ebro y aragonés de las comunidatz aragonesas. A diferencia de lo que se desvién en francés, italián y l'occitán no gascón no designa especificament a masas d'augua costeras (albuferas) y ye extensible a masas d'augua continentals como en castellán, catalán y galaico-portugués. Como en las luengas ibero-romances ye aplicable a masas d'augua d'escala comarcal como maximo, tals como la "Laguna de Gallocanta". No s'aplica a masas d'augua d'escala macrocheografica, inexistents en la compleganza de l'Ebro, y a las que l'aragonés medieval se refiere con la parola laco u lago, que tamién puet designar masas d'augua de mida meya.